তুমি জানলা কেমন করে? আমরা গিয়ে দেখতাম, তিনি ছফার সঙ্গে আলাপ-আলোচনা করছেন, ইয়ার্কি-ঠাট্টা করছেন, তখন আমরা কাইটা পড়তাম। কারণ ছফার সঙ্গে তাঁর আড্ডা ছিল ভিন্ন ধরনের। ছফার সঙ্গে প্রফেসর রাজ্জাক খুব ইন্টিমেট ছিলেন। ছফা তাঁর সাথে ইয়ার্কি-ঠাট্টা করত। হ্যাঁ, ছফা তো প্রফেসর রাজ্জাককে ছাড়ত না। ও মুখের ওপর কিছু বলতে পরোয়া করত না। প্রফেসর রাজ্জাকের সাথে আমরা তেমনভাবে মিশতাম না। ছফা দরকার হলে টাকা চাইত, বলত, আমার এত টাকা লাগবে। আমাদের সাথে এ ধরনের সম্পর্ক ছিল না। আমরা যাইতাম তাঁর কাছে জ্ঞানের কথা-টথা শুনতে। দেশ-বিদেশের বিভিন্ন বিষয়ে আলাপ-আলোচনা করতে।